Bekymringsskala vedrørende foreldre

Dette er et verktøy som kan hjelpe deg med å avklare din bekymring knyttet til foreldre til barn/ungdom du har kjennskap til gjennom ditt arbeid. Skalaen er et arbeidsverktøy som viser hva du kan fokusere på hvis foreldrenes atferd gjør deg bekymret. Ved hjelp av bekymringsskalaen kan du i samarbeid med leder/kollega gi en klar vurdering av situasjonen.

Husk at din vurdering danner et øyeblikksbilde. En familie kan være i en belastende situasjon (for eksempel skilsmisse, alvorlig sykdom eller dødsfall i familien) noe som kan gi seg utslag i en atferd som vekker bekymring.

Skalaen er et internt verktøy som kan hjelpe deg å utføre best mulig skjønn. Den kan være et hjelpemiddel for å konkretisere «magefølelsen». Når du og lederen din har vurdert graden av bekymring for forelder/foresatt, beslutter dere hva som skal skje videre. Dere må da følge prosedyren i handlingsveilederen for Stafettloggen.

**Husk alltid å involvere foreldrene.**

**Viktig:** Signaler fra foreldre med alkoholproblemer, annet rusmisbruk eller psykiske vansker er svært ulike fra person til person. Denne bekymringsskalaen er veiledende. Det er viktig å snakke med nærmeste leder om bekymringene slik at observasjonen får flere nyanser.

**Meldeplikt:** Meldeplikten er personlig. Det vil si at dersom du vurderer at bekymringen din krever at du informerer barnevernstjenesten, skal du gjøre det. Dette er uavhengig av hva leder eller kollega mener.

**Hvis tegn på fysisk vold eller mistanke om seksuelle overgrep, kontakt barneverns- tjenesten direkte.**

|  |
| --- |
| **BEKYMRINGSSKALA VEDRØRENDE FORELDRE** |
| **Vær oppmerksom** | **Grunn til bekymring** |
| Familier med generelt god trivsel/fungering | Familier med redusert trivsel/fungering. | Signaler hos foreldre med egne vansker | Signaler hos foreldre der barnevern/politiskal varsles |
| Foreldreomsorgen er god.Foreldre søker rådgivning dersom barnet i en periode viser tegn til mis- trivsel/manglende fungering og/eller tilpasning.Foreldrene søker kanskje hjelp ved å kontakte lege, helsesøster, barnehagen, skolen eller lignende. | Foreldrene har uregelmessig frammøte.Foreldrene lar andre hente og levere barna og/eller lar være å delta på møter og arrangementer.Foreldrene slutter å overholde avtaler, melder avbud i siste liten eller kommer med ulike for-klaringer på hvorfor de ikke kan delta i møter eller andre arrangement av skolen, barnehagen, helsestasjon eller tilsvarende. | Den fysiske atferden er preget av:-Hyppig sykdom-Lukt av alkohol-Manglende situasjonsforståelse-Virker ustelt og likegyldig til egen framtoningForeldre preges av:-irritasjon-isolasjon-usikkerhet-sårbarhet-nervøsitet eller engstelseRedusert fysisk og psykisk omsorgsevne. | Foreldreomsorgen er fraværende.Ulike tiltak kan være prøvd uten forventede resultater.Foreldre møter opp ruset for å hente barnet.Mistanke om vold enten mot en forelder eller barnet, eller mistanke om seksuelt misbruk |

|  |  |  |  |
| --- | --- | --- | --- |
|  | Endret fysisk og psykiskomsorgsevne. |  |  |
| **Utfordringene håndteres på tjenestestedet.****Nivå 0 og 1** | **Utfordringene krever bistand fra andre****Nivå 2** | **Utfordringene løses i andre tjenester****Nivå 3** |